Ministru kabineta noteikumu projekta

„**Aizturētā patvēruma meklētāja veselības stāvokļa pārbaudes un sanitārās apstrādes, kā arī to rezultātu reģistrēšanas kārtība”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Patvēruma likuma 22.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd visus aizturētos patvēruma meklētājus izmitina Valsts robežsardzes Daugavpils pārvaldes Aizturēto ārzemnieku izmitināšanas centrā „Daugavpils” (turpmāk – Centrs), atsevišķās telpās, šķirti no aizturētajiem ārzemniekiem. Centrā ir divas ārstniecības personas, kuras veic patvēruma meklētāju un ārzemnieku sanitāro apstrādi un veselības pārbaudes, kas ietver aptauju, medicīnisko apskati un antropometriju. Centrā sniedz arī primāro veselības aprūpi. Nākamajā darba dienā pēc ievietošanas Centrā katra ievietotā persona tiek nosūtīta uz plaušu rentgenogrammas veikšanu. Nepieciešamības gadījumos, Centra ārstniecības persona papildus veic elektrokardiogrammu un asins analīzi glikozes līmeņa noteikšanai, lai pēc tam aizturētā persona ar nosūtījumu saņemtu attiecīgā speciālista konsultāciju. Tādējādi šobrīd centrā tiek veikta aizturētā patvēruma meklētāju sanitārā apstrāde un veselības stāvokļa pārbaude, attiecīgi aizpildot medicīnisko dokumentāciju. Saskaņā ar Patvēruma likuma 22.panta otrajā daļā Ministru kabinetam doto uzdevumu, jānosaka aizturētā patvēruma meklētāja (turpmāk – patvēruma meklētājs) veselības stāvokļa pārbaudes un sanitārās apstrādes, kā arī to rezultātu reģistrēšanas kārtība. Saskaņā ar Ministru kabineta noteikumu projektu „Aizturētā patvēruma meklētāja sanitārās apstrādes un veselības stāvokļa pārbaudes, kā arī to rezultātu reģistrēšanas kārtība” (turpmāk – noteikumu projekts), lai neradītu infekciju draudus citām personām, līdz patvēruma meklētāja sanitārai apstrādei un veselības pārbaudei viņš tiek ievietots atsevišķā telpā, pieļaujams kopā ar personām, ar kurām vienā grupā ieradies, izņemot gadījumu, ja ir redzamas infekcijas pazīmes (piemēram drudzis, dzelte, izsitumi, caureja, vemšana). Ārstniecības persona veic veselības stāvokļa pārbaudi, nepieciešamības gadījumā nozīmē izmeklējumus, ņemot vērā valstīs, no kuras patvēruma meklētājs nāk vai caur kurām ceļojis, pastāvošos iespējamos infekciju riskus. Slimību profilakses un kontroles centrs (turpmāk – SPKC) tīmekļa vietnē ievieto informāciju par poliomielīta skartajām valstīm, kā arī Pasaules veselības organizācijas un Eiropas Slimību profilakses un kontroles centra aktuālo informāciju par infekcijas slimību uzliesmojumiem citās valstīs. Ārstniecības persona nozīmē nepieciešamās speciālistu konsultācijas, sniedz atzinumu par veselības stāvokli un par turpmākajām darbībām (piem. par nepieciešamo personīgā apģērba dezinfekciju, personas ievietošanu atsevišķā telpā medicīniskai novērošanai, vakcināciju). Patvēruma meklētāju personīgā apģērba un citu personīgo lietu dezinfekciju vai dezinsekciju nozīmē un veic normatīvajos aktos par dezinfekciju, dezinsekciju un deratizāciju noteiktajā kārtībā, savukārt, ievietojot patvēruma meklētāju atsevišķā telpā medicīniskai novērošanai, tiek ievēroti normatīvie akti par epidemioloģisko drošumu un par kontaktpersonu noteikšanas, primārās medicīniskās pārbaudes, laboratoriskās pārbaudes un medicīniskās novērošanas kārtību. Veselības pārbaudes laikā tiek aizpildīta pacienta ambulatorā karte, kurā fiksē noteikumu projekta pielikumā minētos sanitārās apstrādes un veselības pārbaudes rezultātus. Saskaņā ar Ārstniecības likumu, nodarboties ar ārstniecību atļauts tikai ārstniecības personām, kuras ir reģistrētas ārstniecības personu reģistrā un kuras strādā obligātajām prasībām atbilstošā ārstniecības iestādē, kura ir reģistrēta ārstniecības iestāžu reģistrā. Uz šīm ārstniecības iestādēm un ārstniecības personām attiecas visi veselības aprūpes jomu regulējošie normatīvie akti, t.sk., visas Ārstniecības likumā un Pacientu tiesību likumā noteiktās prasības attiecībā uz fizisko personu datu aizsardzību un medicīniskās dokumentācijas lietvedības kārtību. Tādējādi arī aizturēto patvērumu meklētāju veselības pārbaudi nodrošinās ārstniecības iestādē strādājošas ārstniecības personas. |
| 3. | Projekta izstrādē iesaistītās institūcijas | Veselības ministrija, SPKC |
| 4. | Cita informācija | Noteikumu projektā paredzētie pasākumi tiks nodrošināti Iekšlietu ministrijai piešķirto valsts budžeta līdzekļu ietvaros, izņemot šādos gadījumos : 1) pārbaudi uz tuberkulozi un pārējos [Epidemioloģiskās drošības likumā](http://likumi.lv/ta/id/52951-epidemiologiskas-drosibas-likums) noteiktajos gadījumos, kas tiek veikti Veselības ministrijai piešķirto valsts budžeta līdzekļu ietvaros; 2)saskaņā ar Ministru kabineta 2010. gada 6.jūnija noteikumu Nr.618 „Dezinfekcijas, dezinsekcijas un deratizācijas noteikumi” (turpmāk – Noteikumi Nr.618) 11. punktu dezinsekciju veic, ja infekcijas slimības perēklī ir konstatēti infekcijas slimības pārnēsātāji (utis vai blusas) vai ir aizdomas par to esamību, šādu infekcijas slimību gadījumos - epidēmiskais utu izsitumu tīfs un Brilla slimība, mēris un utu atguļas tīfs. Pamatojoties uz Noteikumu Nr.618 13.punktu, dezinsekcijas pasākumu veikšanu nodrošina SPKC, un finansējumu piešķir no valsts budžeta programmas „Līdzekļi neparedzētiem gadījumiem” saskaņā ar likumu par valsts budžetu kārtējam gadam. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizturētie patvēruma meklētāji, ārstniecības personas, kuras veiks aizturēto patvēruma meklētāju sanitāro apstrādi un veselības pārbaudi |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādē tika iesaistīts attiecīgo speciālistu loks. Plašāku sabiedrību projekts neskar. |
| 2. | Sabiedrības līdzdalība projekta izstrādē | 2016. gada 12.aprīlī projekts publiskajai apspriešanai publicēts Veselības ministrijas mājaslapas sadaļā „Sabiedrības līdzdalība”. |
| 3. | Sabiedrības līdzdalības rezultāti | Sabiedriskās apspriešanas laikā priekšlikumi tika saņemti no Veselības inspekcijas, Nacionālā veselības dienesta un Latvijas Infektologu un hepatologu asociācijas. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts Robežsardze |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav paredzēta. Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav |

AnotācijasIII., IV. un V. sadaļa - projekts šo jomu neskar.

Veselības ministre Anda Čakša

Vīza: Valsts sekretāra p.i. Kārlis Ketners

22.08.2016. 12:16

860

67876102

anita.seglina@vm.gov.lv